Oficialusis leidinys L 127 , 25/05/1996 p. 0033 - 0038



Komisijos sprendimas 1996 m. gegužės 3 d. nustatantis gyvų dvigeldžių moliuskų, dygiaodžių, gaubtagyvių ir jūrinių pilvakojų, įvežamų iš trečiųjų šalių, kurioms netaikomas atskiras sprendimas, veterinarinio sertifikavimo tvarką (tekstas svarbus EEE) (96/333/EB) EUROPOS Bendrijų KOMISIJA, atsižvelgdama į Europos bendrijos steigimo sutartį, atsižvelgdama į 1991 m. liepos 15 d. Tarybos direktyvą 91/492/EEB, nustatančią gyvų dvigeldžių moliuskų auginimo ir jų pateikimo į rinką veterinarijos reikalavimus [1], su paskutiniais pakeitimais, padarytais Austrijos, Švedijos ir Suomijos stojimo aktu, ypač į jos 9 straipsnį, kadangi Komisija tam tikroms trečiosioms šalims nustatė ypatingus gyvų dvigeldžių moliuskų, dygiaodžių, gaubtagyvių ir jūrinių pilvakojų importo reikalavimus; kadangi patartina, kad nebūtų trikdoma prekyba, gyvų dvigeldžių moliuskų, dygiaodžių, gaubtagyvių ir jūrinių pilvakojų importui iš trečiųjų šalių, kurioms dar netaikomas tokio pobūdžio sprendimas, iš pradžių nustatyti tipinį veterinarijos sertifikato pavyzdį; kadangi tipinio veterinarijos sertifikato patvirtinimas turėtų teigiamą įtaką operatoriams ir kontrolės tarnyboms bei palengvintų laisvą gyvų dvigeldžių moliuskų, dygiaodžių, gaubtagyvių ir jūrinių pilvakojų platinimą Bendrijoje; kadangi šiuo sprendimu nustatytas veterinarijos sertifikato pavyzdys yra laikinas ir taikomas dvejus metus, per kuriuos gali būti priimti atskiri sprendimai; kadangi dėl to jokiai trečiajai šaliai, kuriai priimamas atskiras sprendimas, laikinas sertifikatas nebus taikomas; kadangi importuojamų dvigeldžių moliuskų, dygiaodžių, gaubtagyvių ir jūrinių pilvakojų veterinariniai patikrinimai turi būti atliekami pagal 1990 m. gruodžio 10 d. Tarybos direktyvą 90/675/EEB, nustatančią produktų, įvežamų į Bendriją iš trečiųjų šalių, veterinarinio patikrinimo organizavimo principus [2], su paskutiniais pakeitimais, padarytais Direktyva 95/52/EB [3]; kadangi tų patikrinimų metu turi būti pateiktas prie importuojamų produktų pridedamas veterinarijos sertifikatas; kadangi tipinio veterinarijos sertifikato pavyzdžio patvirtinimas neturėtų pažeisti jokių specifinių importo reikalavimų, kurie gali būti nustatyti trečiajai šaliai po to, kai Komisijos ekspertai vietoje įvertina veterinarinę būklę; kadangi, remiantis Direktyvos 91/492/EEB 8 straipsniu, veterinarijos sertifikatas turėtų patvirtinti, kad į Bendriją ketinamų eksportuoti gyvų dvigeldžių moliuskų, dygiaodžių, gaubtagyvių ir jūrinių pilvakojų auginimo, valymo, sandėliavimo, pakavimo ir transportavimo reikalavimai yra bent jau lygiaverčiai tiems, kurie nustatyti Bendrijos produktams; kadangi šiame sprendime numatytos priemonės neturėtų pažeisti gyvūnų sveikatos apsaugos priemonių, kurios bus patvirtintos ateityje; kadangi šiame sprendime numatytos priemonės atitinka Veterinarijos nuolatinio komiteto nuomonę, PRIĖMĖ ŠĮ SPRENDIMĄ: 1 straipsnis Gyvų dvigeldžių moliuskų, dygiaodžių, gaubtagyvių ir jūrinių pilvakojų siuntos, į Direktyvos 90/675/EEB I priede nurodytas teritorijas įvežamos tam, kad būtų tiesiogiai vartojamos maistui, surenkamos patvirtintose augimvietėse, turi būti iš įmonės, kurią patvirtino bei patikrino trečiosios šalies kompetentinga institucija, ir prie jų pridedamas numerį turintis veterinarijos sertifikato originalas, kuris patvirtina, kad produktų auginimo, tvarkymo, jei reikia, valymo, pakavimo ir identifikavimo veterinarijos reikalavimai yra bent jau lygiaverčiai tiems, kurie išdėstyti Direktyvoje 91/492/EEB. Veterinarijos sertifikato pavyzdys nustatytas šio sprendimo I priede. 2 straipsnis Gyvų dvigeldžių moliuskų, dygiaodžių, gaubtagyvių ir jūrinių pilvakojų siuntos, į Direktyvos 90/675/EEB I priede nurodytas teritorijas įvežamos tam, kad būtų išvalytos patvirtintame valymo centre arba nuvežtos natūraliai išsivalyti į patvirtintą natūralaus išsivalymo vietą, arba perdirbtos patvirtintoje perdirbimo įmonėje, surenkamos patvirtintose augimvietėse, kurias patikrino ir patvirtino trečiosios šalies kompetentinga institucija, prie jų pridedamas numerį turintis veterinarijos sertifikato originalas, kuris patvirtina, kad partijų auginimo, surinkimo ir transportavimo veterinarijos reikalavimai yra bent jau lygiaverčiai tiems, kurie nustatyti Direktyvoje 91/492/EEB. Šio veterinarijos sertifikato pavyzdys nustatytas šio sprendimo II priede. 3 straipsnis 1. 1 ir 2 straipsnyje nurodytas veterinarijos sertifikatas surašomas viename lape mažiausiai viena įvažiavimo į Bendriją šalies valstybine kalba ir, jei reikia, viena iš paskirties šalies kalbų. 2. Sertifikate turi būti oficialaus inspektoriaus vardas, pavardė, pareigos ir parašas, taip pat kompetentingos institucijos oficialus antspaudas, ir visų šių įrašų spalva turi skirtis nuo kitų įrašų spalvos. 4 straipsnis Šiame sprendime numatyti veterinarijos sertifikatai netaikomi iš trečiosios šalies, kuriai kur nors kitur nustatyti atskiri importo reikalavimai, įvežamiems gyviems dvigeldžiams moliuskams, dygiaodžiams, gaubtagyviams ir jūriniams pilvakojams. 5 straipsnis Šis sprendimas taikomas nuo 1996 m. liepos 1 d. dvejus metus. 6 straipsnis Šis sprendimas skirtas valstybėms narėms. Priimta Briuselyje, 1996 m. gegužės 3 d. Komisijos vardu Franz Fischler Komisijos narys [1] OL L 268, 1991 9 24, p. 1. [2] OL L 373, 1990 12 31, p. 1. [3] OL L 265, 1995 11 8, p. 16. -------------------------------------------------- I PRIEDAS +++++ TIFF +++++ +++++ TIFF +++++ -------------------------------------------------- II PRIEDAS +++++ TIFF +++++ +++++ TIFF +++++ --------------------------------------------------